দাম আর প্রাপ্তিস্থান  ফ্যাশন হাউস আড়ং থেকে বিভিন্ন আকারের রুপার গয়না কিনতে খরচ হবে ২৫০০-৫০০০ টাকা। ফ্যাশন জুয়েলারির যেকোনো একটা পিস কিনতে পারবেন ২০০-৫০০ টাকায়, আর পুরো সেট কেনা যাবে ১৫০০-৩০০০ টাকায়। ক্লাচ, বটুয়া কিংবা চামড়ার বড় ব্যাগ পাওয়া যাবে ৫০০-৩০০০ টাকায়।  বিবিয়ানার বিভিন্ন ডিজাইনের গয়নার দাম ভিন্ন হবে আকারের কারণে। দাম পড়বে ২০০-৮০০ টাকা। এ ছাড়া এখান থেকে ব্যাগ কেনা যাবে ৪০০-৬০০ টাকায়। মাদুলী থেকে গয়না কেনা যাবে প্রতিটা ৫০-৭০০ টাকায়। সেট কেনা যাবে ৫০০-১৫০০ টাকায়। ফ্যাশন হাউস দেশালে পাওয়া যাবে তামা, পিতল, রঙিন সুতা, পুঁতি আর কাপড়ের তৈরি গয়না, যা বিক্রি হচ্ছে ৫৫-৮০০ টাকার মধ্যে। এনা লা মোড থেকে ব্যাগ কিনতে পারবেন ৫০০-২৫০০ টাকায়। অঞ্জনস থেকে চামড়া, রঙিন চট আর কাপড়ের ওপর সুতার কাজ করা ব্যাগ কেনা যাবে ১৫০-৬০০ টাকায়।  টানা দেওয়া দুল, মোটা বালা-সারা বছর হয়তো পরা  হয় না, তবে বৈশাখের সাজে মানিয়ে যাবে দারুণ।